		Etiketa schválená: 18. 12. 2025
Prípravok na ochranu rastlín pre profesionálnych používateľov
SIMPLIA GOLD

Fungicíd vo forme kvapalného suspenzného koncentrátu pre riedenie vodou (SC), určený na ochranu repky ozimnej, repky jarnej a slnečnice proti bielej hnilobe, v repe cukrovej, repe kŕmnej proti hnedej škvrnitosti listov a rizoktóniovej hnilobe, pšenice ozimnej, pšenice jarnej, pšenice tvrdej ozimnej, pšenice tvrdej jarnej, pšenice špaldovej ozimnej, pšenice špaldovej jarnej, raže ozimnej, raže jarnej, tritikale ozimného a tritikale jarného proti hubovým chorobám. 

ÚČINNÁ LÁTKA
	Azoxystrobin
	125 g/l
(11,4 % hm)
	

	Difenoconazole
	125 g/l
(11,4 % hm)
	



Látky nebezpečné pre zdravie, ktoré prispievajú ku klasifikácii prípravku: 
[bookmark: _GoBack]azoxystrobin, CAS No.: 131860-33-8; difenoconazole, CAS No.: 119446-68-3; C16-18 alcohols ethoxylated, CAS No.: 68439-49-6; naphthalenesulfonic acid, dimethyl-, polymer with formaldehyde and methylnaphthalenesulfonic acid, sodium salt, CAS No.: 9084-06-4; 1,2-benzisothiazol-3(2H)-one, CAS No.: 2634-33-5

OZNAČENIE PRÍPRAVKU

	GHS07
	GHS08
	GHS09

	Pozor 



	H302
	Škodlivý po požití.

	H332
	Škodlivý pri vdýchnutí.

	H351
	Podozrenie, že spôsobuje rakovinu.

	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P261
	Zabráňte vdychovaniu prachu/dymu/plynu/hmly/pár/aerosólov.

	P264
	Po manipulácii starostlivo umyte ruky a tvár vlažnou vodou a mydlom.

	P270
	Pri používaní výrobku nejedzte, nepite ani nefajčite.

	P271
	Používajte iba na voľnom priestranstve alebo v dobre vetranom priestore.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301 + P312
	Po požití: Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P330
	Vypláchnite ústa.

	P304 + P340
	Po vdýchnutí: Presuňte osobu na čerstvý vzduch a umožnite jej pohodlne dýchať. 

	P308 + P313
	Po expozícii alebo podozrení z nej: Vyhľadajte lekársku pomoc/starostlivosť.

	P312
	Pri zdravotných problémoch, volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P391
	Zozbierajte uniknutý produkt.

	P405
	Uchovávajte uzamknuté.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH 208
	Obsahuje 1,2-benzisothiazol-3(2H)-one. Môže vyvolať alergickú reakciu.

	EUH 401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1		Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5 m. 

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Aphidius rhopalosiphi a Typhlodromus pyri s prijateľným rizikom.
	Tank-mix kombinácie prípravkov pre včely s prijateľným rizikom pri dodržaní predpísanej dávky alebo koncentrácie (Vč3) sa z hľadiska ochrany včiel označujú ako prípravky pre včely škodlivé (Vč2).

Zákaz používania prípravku v 1. ochrannom pásme zdrojov pitných vôd (podzemných aj povrchových)!

Repka ozimná, repka jarná, slnečnica, repa cukrová, repa kŕmna, menej významné použitie prípravku:
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).
Obilniny:
V ochrannom pásme povrchových vôd 2. stupňa sa použitie prípravku obmedzuje nasledovne:
1. Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu.
2. Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Neaplikujte v blízkosti hladín tečúcich a stojatých vôd! Dodržujte neošetrovanú vegetačnú ochrannú zónu!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 15 m (s redukciou trysiek 90% 5 m).
Uložte mimo dosahu zvierat!
Pred použitím prípravku si dôkladne prečítajte etiketu.
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Výrobca:
	Syngenta Crop Protection AG
Rosentalstrasse 67
CH-4058 Basel
Švajčiarska konfederácia

	

	Držiteľ autorizácie: 
	Syngenta Slovakia s.r.o.
Prievozská 4/D
821 09 Bratislava
Slovenská republika

	
	

	Číslo autorizácie ÚKSÚP: 
	23-01684-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 
	1 l a 5 l HDPE fľaša
5 l, 10 l a 20 l HDPE kanister

	
	


SIMPLIA GOLD je obchodná známka spoločnosti SYNGENTA Group Company

PÔSOBENIE PRÍPRAVKU
Prípravok SIMPLIA GOLD obsahuje kombináciu dvoch účinných látok - azoxystrobin a difenoconazole.  
Účinná látka azoxystrobin patrí do chemickej skupiny B- methoxyakrylátov (strobilurinové deriváty). Mechanizmus účinku spočíva v inhibícii transportu elektrónov pri dýchaní mitochondrií. Účinná látka preniká do pletív (translaminárny a systémový účinok). Preventívny účinok vyžaduje, aby bol prípravok aplikovaný pred alebo na začiatku infekcie. 
Účinná látka difenoconazole zo skupiny triazolov zastavuje vývoj húb inhibíciou biosyntézy ergosterolu v bunkových membránach - pôsobí ako demetylačný inhibítor (DMI).  Difenoconazole pôsobí systémovo a má preventívny a kuratívny účinok. Do rastliny preniká asimilačnými časťami, odkiaľ sa šíri do ostatných pletív akropetálne a translaminárne v priebehu jednej hodiny. 

NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	repka ozimná,
repka jarná
	biela hniloba 
	1,0 l
	AT
	

	slnečnica
	biela hniloba
	1,0 l
	AT
	

	repa cukrová,
repa kŕmna
	hnedá škvrnitosť listov, rizoktóniová hniloba
	1,0 l
	35 dní
	

	pšenica ozimná, pšenica jarná
	septorióza pšenice, 
hrdza pšeničná, 
hrdza plevová
	0,6 - 1,0 l
	AT
	

	pšenica tvrdá ozimná, pšenica tvrdá jarná
	septorióza pšenice, 
hrdza pšeničná, 
hrdza plevová
	0,6 - 1,0 l
	AT
	

	pšenica špaldová ozimná, 
pšenica špaldová jarná
	septorióza pšenice, 
hrdza pšeničná, 
hrdza plevová
	0,6 - 1,0 l
	AT
	

	raž ozimná, 
raž jarná
	septorióza pšenice, 
hrdza pšeničná, 
hrdza plevová
	0,6 - 1,0 l
	AT
	

	tritikale ozimné, tritikale jarné
	septorióza pšenice, 
hrdza pšeničná, 
hrdza plevová
	0,6 - 1,0 l
	AT
	


AT – ochranná doba je daná odstupom medzi termínom aplikácie a zberom

POKYNY PRE APLIKÁCIU 
Prípravok SIMPLIA GOLD aplikujte preventívne alebo pri prvých príznakoch napadnutia. Nižšiu dávku z rozsahu dávok aplikujte pri nižšom infekčnom tlaku patogénov!

Repka ozimná, repka jarná
Dávka vody: 200-400 l/ha
Maximálny počet aplikácií: 1× v priebehu vegetácie
Repku ozimnú a repku jarnú ošetrujte proti bielej hnilobe repky od rastového štádia keď je 10% kvetov na hlavnom kvetenstve otvorených, hlavné kvetenstvo sa predlžuje (BBCH 61) do rastovej fázy koniec kvitnutia (BBCH 69). 

Slnečnica
Dávka vody: 200-600 l/ha
Maximálny počet aplikácií: 2× v priebehu vegetácie
Interval medzi aplikáciami: min. 21 dní
Slnečnicu ošetrujte od rastového štádia konca vývoja listov – začiatku predlžovania stonky (BBCH 20) až do rastového štádia keď je kvetenstvo (úbor) oddelené od najmladších listov (BBCH 55). 

Repa cukrová, repa kŕmna
Dávka vody: 200-400 l/ha
Maximálny celkový počet aplikácií: 2× v priebehu vegetácie.

Repu cukrovú, repu kŕmnu proti rizoktóniovej hnilobe (Rhizoctonia solani) ošetrujte od rastového štádia začínania uzatvárania porastu - listy pokrývajú 10 % povrchu pôdy (BBCH 31) až do kompletného pokrytia pôdy plodinou - listy pokrývajú 90% pôdy (BBCH 39). Aplikujte max. 1 x v tejto indikácií. 

V prípade ďalšej aplikácie proti hnedej škvrnitosti listov (cerkosporióze repy), ošetrenie vykonajte s min. intervalom 30 dní po prvej aplikácií aplikovanej proti rizoktóniovej hnilobe (Rhizoctonia solani).

Repu cukrovú, repu kŕmnu proti hnedej škvrnitosti listov (cerkosporióze repy) ošetrujte od rastového štádia kompletného pokrytia pôdy plodinou – listy pokrývajú 90% pôdy (BBCH 39) až do termínu najneskôr 35 dní pred plánovaným zberom. Aplikujte max. 2 x počas vegetácie v tejto indikácií (ak nebola realizovaná aplikácia proti rizoktóniovej hnilobe). Interval medzi aplikáciami: min. 21 dní.

Pšenica ozimná, pšenica jarná, pšenica tvrdá ozimná, pšenica tvrdá jarná, pšenica špaldová ozimná, pšenica špaldová jarná, raž ozimná, raž jarná, tritikale ozimné a tritikale jarné 
Dávka vody: 200-400 l/ha
Maximálny počet aplikácií: 1× v priebehu vegetácie
Pšenica ozimná, pšenica jarná, pšenica tvrdá ozimná, pšenica tvrdá jarná, pšenica špaldová ozimná, pšenica špaldová jarná, raž ozimná, raž jarná, tritikale ozimné a tritikale jarné ošetrujte od rastového štádia vlajkového listu: vlajkový list úplne rozvinutý, jazýček už viditeľný (BBCH 39) do rastovej fázy koniec kvitnutia (BBCH 69). 

Menej významné použitie 
NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	pestrec mariánsky
	hubové choroby
	1,0 l
	AT
	

	repa kŕmna 
	hrdza repová, ramuláriová škvrnitosť repy, 
múčnatka repová
	1,0 l
	35 dní
	

	repica olejnatá
	biela hniloba, alternáriová škvrnitosť
	1,0 l
	AT
	

	ľaničník siaty
	biela hniloba, alternáriová škvrnitosť
	1,0 l
	AT
	

	horčica
	biela hniloba, alternáriová škvrnitosť, pleseň belostná
	1,0 l
	AT
	

	kapusta sitinová
	biela hniloba, alternáriová škvrnitosť, pleseň belostná
	1,0 l
	AT
	

	sója
	biela hniloba, 
antraknóza sóje, 
purpurová škvrnitosť sóje 
	1,0 l
	AT
	

	mak
	biela hniloba, 
múčnatka stavikrvová, 
alternáriová škvrnitosť
	1,0 l
	AT
	

	ľan
	biela hniloba, 
hrdza ľanová, 
čerň ľanu 
	1,0 l
	AT
	na olej, vlákno a semeno

	konope
	biela hniloba
	1,0 l
	AT
	na vlákno


AT – ochranná doba je daná odstupom medzi termínom aplikácie a zberom

Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! 
Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU
Pestrec mariánsky – hubové choroby
Dávka vody: 200 – 600 l/ha 
Maximálny počet aplikácií: 1 × v priebehu vegetácie 
Aplikujte preventívne pred napadnutím rastlín, resp. na začiatku výskytu škodlivého organizmu, najneskôr do rastovej fázy: koniec kvitnutia (BBCH 69).


Repa kŕmna - hrdza repová, ramuláriová škvrnitosť repy, múčnatka repová
Dávka vody: 200 - 400 l/ha
Maximálny počet aplikácií: 2 × v priebehu vegetácie
Interval medzi aplikáciami: min. 21 dní	
Repu kŕmnu  ošetrujte od rastového štádia kompletného pokrytia pôdy – listy pokrývajú 90% pôdy (BBCH 39) až do termínu keď koreň repy kŕmnej dosiahol zberovú veľkosť (BBCH 49). 
Posledné ošetrenie by sa malo vykonať najmenej 35 dní pred plánovaným zberom. Obdobie od poslednej aplikácie produktu na rastliny určené na kŕmenie zvierat, až do dňa keď môžu byť týmito rastlinami kŕmené zvieratá (ochranná doba na krmivo): 35 dní. 

Repica olejnatá, ľaničník siaty - biela hniloba, alternáriová škvrnitosť (Alternaria spp.)
Kapusta sitinová - biela hniloba, alternáriová škvrnitosť (Alternaria spp.), pleseň belostná
Dávka vody: 200 - 400 l/ha
Maximálny počet aplikácií: 1x v priebehu vegetácie
Repicu olejnatú, ľaničník siaty a kapustu sitinovú ošetrujte od rastovej fázy keď sú prvé korunné lupienky viditeľné, kvetné puky sú stále uzavreté (žlté puky) (BBCH 59) do rastovej fázy koniec kvitnutia (BBCH 69). 

Horčica -  biela hniloba, alternáriová škvrnitosť (Alternaria spp.), pleseň belostná
Dávka vody: 200 - 400 l/ha 
Maximálny počet aplikácií: 1× v priebehu vegetácie
Horčicu ošetrujte od rastovej fázy keď sú prvé korunné lupienky viditeľné, kvetné puky sú stále uzavreté (žlté puky) (BBCH 59) do rastovej fázy koniec kvitnutia (BBCH 69). 

Sója - biela hniloba, antraknóza sóje (Colletotrichum spp.), purpurová škvrnitosť sóje (Cercospora kikuchii)
Dávka vody: 200 - 400 l/ha 
Maximálny počet aplikácií: 1× v priebehu vegetácie
Sóju ošetrujte od rastovej fázy keď sú prvé korunné lupienky viditeľné, kvetné puky sú stále uzavreté (BBCH 59) do rastovej fázy plného kvitnutia: okolo 50 % kvetov otvorených (BBCH 65). 

Mak - biela hniloba, múčnatka stavikrvová (Erysiphe polygoni), alternáriová škvrnitosť (Alternaria spp)
Dávka vody: 200 - 400 l/ha
Maximálny počet aplikácií: 1× v priebehu vegetácie
Mak ošetrujte od rastovej fázy keď sú prvé korunné lupienky viditeľné (puk ešte nie je rozvinutý) do rastovej fázy koniec kvitnutia (BBCH 59-69). 

Ľan (použitie na olej, vlákno a semeno) - biela hniloba, hrdza ľanová (Melampsora linii), čerň ľanu (Alternaria linicola)
Konope (na vlákno) - biela hniloba
Dávka vody: 200 - 400 l/ha 
Maximálny počet aplikácií: 1× v priebehu vegetácie
Ľan (použitie na olej, vlákno a semeno) a konope (na vlákno) ošetrujte od rastovej fázy konca vývoja kvetenstva na hlavnom výhone (BBCH 59) do rastovej fázy koniec kvitnutia (BBCH 69). 
Konope nesmie byť použité na potravinárske alebo kŕmne účely!

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Ak je prípravok SIMPLIA GOLD aplikovaný v súlade s platnou etiketou je tolerantný k ošetrovaným rastlinám. Po aplikácii prípravku SIMPLIA GOLD môže v niektorých prípadoch dôjsť na ošetrenej obilnine k prechodnej fytotoxicite, ktorá sa prejavuje najmä zosvetlením listov, žltými škvrnami na listoch alebo zbelením niektorých listov. Prípadný výskyt príznakov fytotoxicity je dočasný a nemá vplyv na výšku úrody ani kvalitu zrna.

OPATRENIA PROTI VZNIKU REZISTENCIE

	SKUPINA
	11
	
	3
	FUNGICÍDY



Prípravok SIMPLIA GOLD obsahuje dve účinné látky a to azoxystrobin (kód 11 podľa FRAC) a difenoconazole (kód 3 podľa FRAC). 
K zabráneniu vzniku rezistencie aplikujte SIMPLIA GOLD v súlade s platnou etiketou a návodom na použitie, aplikujte len autorizované  dávky prípravku a dodržujte maximálny počet ošetrení počas vegetácie.

VPLYV NA ÚRODU 
Prípravok SIMPLIA GOLD aplikovaný v súlade s platnou etiketou nemá negatívny vplyv na kvantitu a kvalitu úrody. 

VPLYV NA NÁSLEDNÉ, NÁHRADNÉ A SUSEDIACE PLODINY
Ak je prípravok SIMPLIA GOLD aplikovaný v súlade s platnou etiketou nemá negatívny vplyv na následné, náhradné plodiny. Z hľadiska výskytu rezíduí účinnej látky difenoconazole sa obilniny môžu pestovať striedavo s inými plodinami. Prípravok SIMPLIA GOLD môže spôsobiť poškodenie jadrovín, preto zabráňte úletu postrekovej kvapaliny!
Niektoré odrody jabloní sú veľmi citlivé na prípravok SIMPLIA GOLD. Postrekovač, ktorý bol použitý na aplikáciu prípravku SIMPLIA GOLD nepoužívajte na ošetrovanie jadrovín. 
Zabráňte úletu postrekovej kvapaliny! Pri aplikáciách používajte vhodné opatrenia na zmiernenie rizika kontaminácie necieľových porastov. Postrek nesmie zasiahnuť susedné kultúry!

VPLYV  NA UŽITOČNÉ A INÉ NECIEĽOVÉ ORGANIZMY
Prípravok je pre populácie Aphidius rhopalosiphi a Typhlodromus pyri s prijateľným rizikom.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, musia byť všetky zvyšky prípravku z miešacích nádrží a postrekovača ihneď po ukončení postreku odstránené podľa nasledovného postupu: 
1) Po vyprázdnení nádrže vypláchnite nádrž, ramená a trysky čistou vodou (štvrtinou objemu nádrže postrekovača). 
2) Oplachovú vodu vypustite a zariadenie prepláchnite čistou vodou, s prídavkom čistiaceho prostriedku, alebo sódy (3% roztok). 
3) Opakujte postup podľa bodu „2“ ešte raz. 
4) Trysky a sitká musia byť čistené oddelene pred začiatkom a po ukončení oplachovania. 
Nevyplachujte v dosahu zdrojov podzemných a povrchových recipientov vôd!
Aplikačné zariadenie a osobné ochranné pracovné prostriedky asanujte 3 %-ným roztokom uhličitanu sodného (sóda) a umyte vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku)! 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú / PVC zásteru, rukavice odolné voči chemikáliám,  ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky. 
Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami,  ochranný štít na tvár resp. ochranné okuliare, respirátor na ochranu dýchacích orgánov, a  gumovú pracovnú obuv.  Postrek sa smie vykonávať len za bezvetria alebo mierneho vánku, a to v smere vetra od pracujúcich smerom do neošetrenej plochy, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky.
Pri manipulácii s prípravkom zabráňte postriekaniu kože a vniknutiu prípravku do očí. Prípravok je nutné aplikovať iba na voľnom priestranstve alebo v dobre vetranom priestore. 
Počas práce a po nej, až do vyzlečenia pracovného odevu a dôkladného umytia celého tela mydlom a teplou vodou je zakázané jesť, piť a fajčiť!
Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP j potrebné urýchlene vymeniť. Práca s prípravkom je zakázaná tehotným a dojčiacim ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb 
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 15 m alebo 5 m pri 90% redukcii trysiek.
Pod oblasťami využívanými zraniteľnými skupinami obyvateľstva sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

Postrek nesmie zasiahnuť susedné kultúry!
Ošetrenie postrekom sa odporúča vykonávať traktorom s uzavretou kabínou!

Prípravok obsahuje ako rozpúšťadlo vodu - nie je horľavou kvapalinou. S vodou sa mieša v každom pomere. Ak sa prípravok dostane do centra požiaru, zabezpečte, aby kontaminovaná voda z miesta požiaru neprenikla do okolia - najmä aby neprenikla do verejnej kanalizácie, zdrojov podzemných vôd a recipientov povrchových vôd a nezasiahla poľnohospodársku pôdu.
Dôležité upozornenie: pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín.

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára. 

	Po vdýchnutí:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Po zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

	Po zasiahnutí očí:
	Oči, vrátane pod viečkami vyplachujte veľkým množstvom vlažnej čistej vody po dobu najmenej 10 minút. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Po náhodnom požití:
	Vypláchnite ústa vodou, prípadne dajte postihnutému vypiť asi pohár (250 ml) vody. Nevyvolávajte zvracanie.

	Pokyny pre ošetrujúceho lekára:
	Špecifická protilátka nie je dostupná. Ošetrujte podľa príznakov. Použite symptomatickú terapiu.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

V prípade nebezpečia volajte:
SGS Slovenská republika: +421 905 585 938
Syngenta Alarm Centre, Huddersfield, U.K., tel.: +44 1484 538 444, fax: +44 1484554093.

SKLADOVANIE
Prípravok skladujte v uzatvorených, originálnych obaloch, v uzamknutých, suchých, hygienicky čistých a dobre vetrateľných skladoch pri teplote od +5 °C do +30 °C, oddelene od potravín, nápojov, liekov, krmív, hnojív, dezinfekčných prostriedkov, horľavín a obalov od týchto látok. Doba skladovateľnosti v originálnych neporušených obaloch je 3 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale, prázdne obaly od prípravku zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

PRÁVNE NORMY
Pred použitím prípravku si pozorne prečítajte návod na použitie. Užívateľ nesie plnú zodpovednosť za poškodenie, ktoré spôsobí nesprávnym používaním prípravku.

